jkorsvik/nowiki_second_scrape_merged huggingface dataset:
Jerry Rawlings

Jerry John Rawlings (født 22. juni 1947, død 12. november 2020) var Ghanas president to ganger, først i 1979 og deretter fra 1981 til 2000. Store deler av tiden satt han som leder for et militærstyre.


== Liv og virke ==
Rawlings var offiser i det ghanesiske flyvåpenet. Han kom til makten etter et blodig militærkupp den 4. juni 1979, etter at en serie kupp og militærstyrer hadde etterfulgt Kwame Nkrumahs avgang i 1966. Noe av det første Rawlings gjorde som formann for De væpnede styrkers revolusjonære råd var å henrette de tidligere diktatorene Ignatius Kutu Acheampong, Akwasi Afrifa og Frederick W.K. Akuffo for forskjellige forbrytelser de hadde begått mens de satt i presidentembetet. I begynnelsen av sin tid som president fremmet han populistiske reformer, som sosialistisk økonomi og tiltak mot korrupsjon. Etter bare fire måneder ga han makten fra seg, og den demokratisk valgte Hilla Limann tok over.
31. desember 1981 sto han bak et nytt statskupp. Hans politikk var nå mer moderat, og han fremmet blant annet tanker om frie markedskrefter. Selv om hans økonomiske politikk førte til at Ghana oppnådde langt bedre resultater enn andre afrikanske land, var det også en rekke brudd på menneskerettighetene under hans styre. Han stilte til valg i 1992 og 1996, og vant begge ganger. Valgene var preget av uro, men observatører konkluderte med at de var innenfor grensen for hva som kan kalles et fritt valg.I 2000 stilte han ikke til gjenvalg, og hans visepresident John Atta Mills ble slått av John Kufuor, som selv hadde tapt mot Rawlings i 1996.
Han døde 12. november 2020 av covid-19 på et sykehus i Accra.


== Referanser ==
Stikling

Denne artikkelen omhandler det botaniske begrepet stikling, for figuren i Harry Potter-serien, se Pomona Stikling, for fisken stiklinger, se Stingsild
Å ta stiklinger er en metode for vegetativ formering av planter. Man skjærer en stikling, det vil si en bit av plantestengelen, og setter denne enten i vann eller i jord for å få den til å slå rot. 
Hovedregelen for en god stikling er at et bladfeste er under jorden, og 2-3 over. Man kan også ha færre bladfester over og under jorda. Er det mange blader kan det være greit å fjerne de største. Planta har ikke lenger noe rotsystem, og vil derfor bruke mer energi for få nok næring. Sett stiklingene i såjord med ekstra sand. De bør stå beskyttet og rundt 20 grader, godt med lys.
Man kan ta stiklinger ved å toppe plantene. I tillegg til å få stiklingsmateriale, får man kraftigere vekster og flere blomster.
Noen planter bruker bare noen uker på å få røtter, mens andre kan bruke flere måneder.
Fordelen med vegetativ formering av planter er at den nye planten blir genetisk lik opphavet. Dette kan være viktig dersom man ønsker å beholde bestemte dyrkningssorter av en plante. En annen metode for vegetativ formering er avlegging.
Uthai Thani (provins)

Uthai Thani (อุทัยธานี) er en provins i Tanen Taunggyi-fjellene i det nordvestlige Thailand. Regnet fra nord, med klokken, er naboprovinsene Nakhon Sawan, Chai Nat, Suphan Buri, Kanchanaburi og Tak.
Befolkningen anslås (2005) til 381 400, og arealet er 6 730,2 km². Provinshovedstaden heter også Uthai Thani. Det er ingen hovedveier, jernbaner eller flyplasser knyttet til provinsen, men riksvei 1 passerer nedover mot Bangkok bare 2 km øst for provinsgrensen.


== Geografi og natur ==
Provinsen er geografisk delt i to – den vestlige halvdelen er fjellområde i Tanen Taunggyi-fjellene i 1 000-1 500 meters høyde, mens den østlige halvparten er lavland omkring sideelver til den thailandske hovedelven Mae Nam Chao Phraya, som renner ut ved Bangkok. provinsen har ingen større innsjøer.
I vest er det skogdekte fjellandskaper, og Huai Kha Khaeng Wildlife Sanctuary (2 574 km²) ble i 1991 erklært som en del av Verdensarven. her finner vi de fleste dyrene i Sørøst-Asia, inkludert elefant, tiger og asiatisk svartbjørn.


== Administrativ inndeling ==
De i alt åtte distrikter (amphoe) i provinsen er inndelt i 70 underdistrikter (tambon) og har totalt 589 landsbyer (muban) utenom byene. De åtte distriktene er:


== Referanser ==


== Eksterne lenker ==
(th) Offisielt nettsted 
(en) Uthai Thani Province – kategori av bilder, video eller lyd på Commons
Samut Songkhram (provins)

Changwat Samut Songkhram (สมุทรสงคราม) er en provins i det sentrale Thailand, innerst i Siambukten. Provinsen grenser mot følgende thailandske provinser fra nord mot sør, med klokken: Phetchaburi, Ratchaburi og Samut Sakhon.
Provinsen er med 416,7 km² i utstrekning den minste i hele Thailand, og består av bare tre kommuner (Amphoe/Thesaban). Befolkningen anslås (2005) til 204 700.
Provinshovedstaden heter også Samut Songkhram.


== Eksterne lenker ==
Offisielt nettsted 
(en) Samut Songkhram Province – kategori av bilder, video eller lyd på Commons
VM i fotball 1978

VM i fotball 1978 ble arrangert i Argentina. Det ble vunnet av vertsnasjonen, som slo Nederland 3-1 i finalen, etter ekstraomganger. Dette var Argentinas første VM-tittel, som ble det sjette landet (etter Uruguay, Italia, Tyskland, Brasil, og England) som ble verdensmester.
Man beholdt turneringsformatet fra 1974: De 16 kvalifiserte lagene ble inndelt i grupper à fire lag. De to beste lagene i hver gruppe gikk videre til andre runde, der de ble inndelt i to grupper à fire lag. Gruppevinnerne spilte finalen, mens gruppetoerne gjorde opp om bronsemedaljene.
Nederland tapte sin andre VM-finale på rad, også denne gang mot vertsnasjonen. Argentinas Mario Kempes ble turneringens toppscorer med sine seks mål.
I kampen mot Nederland scoret Skottlands Archie Gemmill et vakkert mål som senere ble gjort til en minneverdig scene i filmen Trainspotting. Skottland måtte vinne med tre mål for å gå videre til andre runde, og Gemmill økte ledelsen til 3-1. Nederland reduserte senere til 2-3, og hindret skotsk avansement.


== Arenaer ==


== Første runde ==


=== Gruppe 1 ===


=== Gruppe 2 ===


=== Gruppe 3 ===


=== Gruppe 4 ===


== Andre runde ==


=== Gruppe A ===


=== Gruppe B ===


== Bronsefinalen ==


== Finalen ==


== Toppscorere ==


== Tropper ==
Se Troppene til VM i fotball 1978
Smart antenne

En smart antenne, også kjent som adaptive array antenne, multiple antenne og innen MIMO, er en serie små antenner sammenkoblet med signalprosseseringsalgoritmer som gjør det mulig å gjenfinne romlige egenskaper ved signalet som antennens retningsvirkning. Dette kan igjen benyttes til å forme en smal antennelobe som kan rettes mot og følge et stort mål, som kan være et fartøy eller liten en mobiltelefon.
Retningsendringer og lobeforming oppnås ved å justere tidsforsinkelsen mellom de forskjellige elementene i antennen. Dersom en bølgefront skal sendes ut fra antennen på skrå til siden, kan man se for seg en bølgefront i samme retning som passerer antennen. Dersom hvert antenneelement gir en impuls når bølgetoppen er ved elementet, vil interferens mellom impulsene fra alle elementene gi en bølgefront i samme retning. Denne teknikken er kjent som stråleforming.
Smarte antenner benyttes blant annet innen akustiske systemer, radarteknologi, radioastronomi og radioteleskop. Videre er de mye i bruk innen mobile systemer så som W-CDMA og UMTS der en finner antenne på basestasjonene.

En fordel med smarte antenner er at de ofte kan utformes mer kompakte og med en enklere geometri enn tradisjonelle antenner. Et eksempel er på fly. En større radarantenne er tradisjonelt en del av en parabol som må rotere om den skal scanne rundt horisonten. En del nyere radarantenner på fly er formet som en bom eller «stokk» som monteres langs flyets lengdeakse. Et kjent eksempel er den karakteristiske bommen fra halen på Lockheed P-3 Orion overvåkningsfly. De inneholder mange elementer som elektronisk kan sende og ta imot radarsignalene i alle retninger ved hjelp av elektronisk tidsforskjell mellom elementene.
VM i fotball 1982

VM i fotball 1982 ble arrangert i Spania. Det ble vunnet av Italia, som slo Vest-Tyskland 3-1 i finalen. Med sin tredje verdensmestertittel (etter 1934 og 1938) fikk Italia like mange VM-titler som Brasil.
Turneringsformatet ble endret fra 1978. For første gang deltok 24 lag i sluttspillet, og disse ble inndelt i seks grupper à fire lag. De to beste lagene i hver gruppe gikk videre til den andre runden, der de ble delt opp i fire grupper à tre lag. Vinnerne av hver gruppe gikk så videre til semifinalene. Dette var det eneste verdensmesterskapet der denne ordningen ble brukt.
En av kampene som huskes best fra mesterskapet, er semifinalen mellom Tyskland og Frankrike. Kampen inneholdt et fryktelig øyeblikk da den tyske målvakten Harald Schumacher angrep franskmannen Patrick Battiston på vei til å score et opplagt mål, slik at Battiston ble liggende bevisstløs. Franskmennene ble sjokkert da dommeren ikke en gang gav dem frispark og langt mindre gav Schumacher det røde kortet han fortjente. Kampen hadde også sportslige høydepunkter. Etter at det sto 1-1 etter full tid, scoret Frankrike to mål i løpet av ekstraomgangene og tok ledelsen 3-1. Men tyskerne gav ikke opp og greide å gjenopprette likevekten med to mål. Etter ekstraomgangene sto det 3-3, og Tyskland vant den påfølgende straffesparkkonkurransen.
Etter et overraskende tap for Algerie i åpningskampen visste Vest-Tyskland at en ettmålsseier over Østerrike i gruppens siste kamp ville sende begge lagene til andre runde på bekostning av Algerie, siden Algerie allerede hadde spilt alle sine tre kamper. Det var nøyaktig dette som skjedde. Tyskerne fikk et tidlig mål, og resten av kampen bedrev lagene ved å sparke ballen frem og tilbake. Dette førte til at man bestemte at de siste kampene i gruppespillet skulle spilles samtidig fra og med 1986. 
Italias Paolo Rossi ble toppscorer med seks mål.


== Arenaer ==


== Første runde ==


=== Gruppe 1 ===


=== Gruppe 2 ===


=== Gruppe 3 ===


=== Gruppe 4 ===


=== Gruppe 5 ===


=== Gruppe 6 ===


== Andre runde ==


=== Gruppe 1 ===


=== Gruppe 2 ===


=== Gruppe 3 ===


=== Gruppe 4 ===


== Semifinalene ==


== Bronsefinalen ==


== Finalen ==


== Toppscorere ==


== Tropper ==
Se Troppene til VM i fotball 1982
Paolo Rossi

Paolo Rossi (født 23. september 1956 i Prato, død 9. desember 2020) var en italiensk fotballspiller.
Han spilte 48 landskamper for Italia og scoret 20 mål. Han ble verdensstjerne da han både ble toppscorer og ble kåret til mesterskapets beste spiller under VM 1982. Samme år ble han også kåret til årets spiller i Europa.
Han spilte for flere forskjellige Serie A-klubber og vant flere trofeer med Juventus, blant annet Cupvinnercupen (1984) og Mesterligaen (1985).


== Klubbkarriere ==
1975 – 1976 Como
1976 – 1977 Vicenza
1978 – 1981 Perugia
1981 – 1985 Juventus
1985 – 1986 AC Milan
1986 – 1987 Hellas Verona
Totalt 215 Serie A-kamper (82 mål)


== Landslagskarriere ==
VM i Argentina 1978 – 3.-plass (3 mål)
VM i Spania 1982 – Verdensmestre (6 mål)
VM i Mexico 1986 – Åttendedelsfinale (Rossi var i troppen, men spilte ingen kamper)
Totalt 48 landskamper (20 mål)


== Referanser ==


== Eksterne lenker ==
(en) Paolo Rossi – kategori av bilder, video eller lyd på Commons 
(en) Paolo Rossi på Internet Movie Database 
(de) Paolo Rossi – Munzinger Sportsarchiv 
(en) Paolo Rossi – FIFA 
(en) Paolo Rossi – UEFA 
(fr) Paolo Rossi – LÉquipe 
(en) Paolo Rossi – Transfermarkt 
(en) Paolo Rossi – national-football-teams.com 
(en) Paolo Rossi – WorldFootball.net 
(en) Paolo Rossi – FootballDatabase.eu 
(en) Paolo Rossi – Soccerway 
(en) Paolo Rossi – EU-Football.info
VM i fotball for kvinner 2023

VM i fotball for kvinner 2023 blir det 9. offisielle verdensmesterskapet i fotball for kvinner, og blir avholdt i Australia og New Zealand. Datoene er ikke fastlagt men skal avholdes innenfor tidsrommet 10. juli og 20. august 2023. FIFA, som arrangerte mesterskapet, valgte stillehavslandene som arrangør framfor Colombia, som var eneste offisielle motkandidat. Det er første gang et VM i fotball blir arrangert i to land som er medlem av forskjellige kontinentalforbund. Det er også det første seniormesterskap i fotball på verdensbasis som blir arrangert av et medlem av Oceania Football Confederation. Imidlertid har både Australia og New Zealand arrangert ungdoms-VM for menn, og New Zealand arrangerte U17-VM for kvinner i 2008.
Mesterskapet er planlagt utvidet til 32 lag, det samme antall som skal delta i VM i fotball for menn 2022.


== Kvalifisering ==


=== Kvalifiserte lag ===


== Gruppespillet ==
Alle klokkeslett er oppgitt etter lokaltid. Klokkeslett i parentes er oppgitt etter norsk tid (UTC+02:00).


=== Gruppe A ===


=== Gruppe B ===


=== Gruppe C ===


=== Gruppe D ===


=== Gruppe E ===


=== Gruppe F ===


=== Gruppe G ===


=== Gruppe H ===


== Sluttspillet ==
Alle klokkeslett er oppgitt etter lokaltid. Klokkeslett i parentes er oppgitt etter norsk tid (UTC+02:00).


=== Åttedelsfinaler ===


=== Kvartfinaler ===


=== Semifinaler ===


=== Bronsefinale ===


=== Finale ===


== Referanser ==


== Eksterne lenker ==
Artikkelen har ingen egenskaper for sportsdatabaser i Wikidata
Hektoliter

Hektoliter er en enhet for måling av volum.
Symbolet for hektoliter er hl.
En hektoliter er hundre liter.
Hektoliter brukes blant annet innen fiskerinæringen. I dagligdagse sammenhenger brukes normalt liter og kubikkmeter i stedet.
1 hektoliter er lik:

0,1 kiloliter (kl)
10 dekaliter (dl)
100 liter (l)
1 000 desiliter (dl)
10 000 centiliter (cl)
100 000 milliliter (ml)Og motsatt:

1 kiloliter = 10 hektoliter
1 dekaliter = 0,1 hektoliter
1 liter = 0,01 hektoliter
1 desiliter 0,001 hektoliter
1 centiliter = 0,000 1 hektoliter
1 milliliter = 0,000 01 hektoliter1 hektoliter er, i forhold til andre, avledede enheter, lik:

0,1 kubikkmeter (m³)
100 kubikkdesimeter (dm³)
100 000 kubikkcentimeter (cm³)Og motsatt:

1 kubikkmeter = 10 hektoliter
1 kubikkdesimeter =  0,01 hektoliter
1 kubikkcentimeter =  0,000 01 hektoliter
Pålsmesse

Pålsmesse (på norsk også Pål med bogen og Pål skytter) er en kristen festdag som feires 25. januar. Dagen markerer apostelen Paulus' omvendelse til kristendommen, slik denne er beskrevet i Apostlenes gjerninger.I norsk folketro het det at arbeide som ble påbegynt denne dagen ville mislykkes. Viste sola seg denne dagen, ble det en god sommer. Den er merket av på primstaven.


== Historie ==
Festen har sin opprinnelse i Frankrike på slutten av det 6. århundre. Den ble innstiftet i forbindelse med translasjon av noen av hans relikvier dit. Før dette fantes det en annen translasjonsfest, i forbindelse med overføringen av relikvier fra katakombene til kirken St. Paulus utenfor murene i Roma. Men fra det 6. århundre utviklet den seg i en slik retning av tranlasjonen ble skjøvet i bakgrunnen, og omvendelsen ble satt i sentrum. I Roma ble festen innført på 1000-tallet. 


== Referanser ==
Kiloliter

Kiloliter er en enhet for måling av volum, avledet fra SI-systemet. Symbolet for kiloliter er kl. En kiloliter er tusen liter, som er lik en kubikkmeter.
Kiloliter er en lite brukt enhet. Enheten kubikkmeter, som representerer det samme volumet, brukes i stedet.
1 kiloliter er lik:

0,001 megaliter (Ml)
10 hektoliter (hl)
100 dekaliter (dal)
1 000 liter (l)Og motsatt:

1 megaliter = 1 000 kiloliter
1 hektoliter = 0,1 kiloliter
1 dekaliter = 0,01 kiloliter
1 liter = 0,001 kiloliter1 kiloliter er, i forhold til andre, avledede enheter, lik:

0,001 kubikkdekameter (dam³)
1 kubikkmeter (m³)
1 000 kubikkdesimeter (dm³)Og motsatt:

1 kubikkdekameter = 1 000 kiloliter
1 kubikkmeter = 1 kiloliter
1 kubikkdesimeter =  0,001 kiloliter
Multipleksing

Multipleksing (MUX-ing) betegner innenfor telekommunikasjon det å kombinere to eller flere informasjonskanaler i en felles transmisjonsmedium ved å bruke maskinvare kalt en multiplekser (eller MUX). Det motsatte av dette er kjent som demultipleksing eller invertert multipleksing.


== Historikk ==
George O. Squier (1863–1934) oppfant prinsippet i 1910 ved å bruke en bærefrekvens til å kombinere flere telefonsignaler i én telefonlinje.


== Ulike former for multipleksing ==
I elektronisk kommunikasjon er de to basisformene av multipleksing tidsdelt multipleksing (TDM) og frekvensdelt multipleksing (FDM).
Innenfor optisk kommunikasjon kalles analog FDM bølgelengdemultipleksing, ofte omtalt med den engelske betegnelsen wavelength division multiplexing (WDM).
Innenfor koding av videosignaler er multipleksing prosessen med å kombinere flere lyd- og/eller bildestrømmer i en signalstrøm. Det motsatte av dette – å dele strømmene inn i sine opprinnelige separate signalstrømmer – kalles demultipleksing.
Innenfor spektroskopi brukes uttrykket for å indikere at et eksperiment er utført med en blanding av flere frekvenser på en gang, og at resultatet ble avdekket etter bruk av Fouriertransformasjon.


== Referanser ==


== Eksterne lenker ==
(en) Multiplexing – kategori av bilder, video eller lyd på Commons
Software Innovation

Software Innovation er et nordisk IT-selskap. Selskapet ble etablert i 1984, og har ca. 350 ansatte i Norge, Sverige, Danmark, Finland og India. Software Innovation er et ledende selskap i å hjelpe virksomheter med å styre, håndtere og dele informasjon og dokumenter. Selskapet utvikler sak- og dokumenthåndteringsløsninger for både offentlige og private virksomheter.
Den 17. august 2015 ble Software Innovation kjøpt av Tieto. Torstein Harildstad er konsernsjef og administrerende direktør for Software Innovation.   
Selskapets norske divisjon holder til i Portalbygget på Fornebu.


== Produkter ==
Proarc – løsning for teknisk dokumenthåndtering
360° – løsning for sak- og dokumenthåndtering i offentlig og privat sektor
eArkiv 360°– arkivløsning


== Morselskap ==
Tieto


== Eksterne lenker ==
Offisielt nettsted
Grillkrydder

Grillkrydder er en krydderblanding som brukes i grillretter som for eksempel kjøtt. Grillkrydder består av salt, paprika, løk, svart pepper, tomat, selleri og andre krydder.I smak er kan grillkrydder ligne på krydderblandingen Piffi.


== Referanser ==
Gardarike

Gardarike (norrønt Garðaríki) er i norrøn sagalitteratur et rike som i dag vil tilsvare Russland, Belarus og Ukraina, særlig området mellom byene Novgorod og Kyiv.
Navnet ble brukt på området til øst-slaverne av vikingene fra Norden. Navnet betyr «riket med borgene». På reisene gjennom Øst-Europa, til blant annet Miklagard eller Jorsalaland, støtte vikingene på tallrike slaviske byer med «borg» i navnet (-gard eller -grad).
Ettersom vikingene særlig handlet med de nordlige russiske områdene, skildrer sagaene Holmsgard (Hólmgarður, Novgorod) som hovedstaden i Gardarike. Andre byer som blir nevnt er Aldeigjuborg (Staraja Ladoga), Kœnugardr (Kyiv), Pallteskja (Polotsk), Smaleskia (Smolensk), Surdalar (Suzdal), Moramar (Murom) og Rostofa (Rostov Veliki).


== Videre utvikling ==
Etter hvert ble Gardariket til den statsdannelsen som het Rus, eller senere Russland. Selv om det trolig opprinnelig var handelsmenn og bosettere fra dagens Sverige som ble kalt rusar har det navnet spredt seg til hele statsdannelsen. I Skandinavia og på Island ble de øst-slaviske landene kalt for Gardarike helt frem til 1200-tallet. Et annet navn var Store-Svitjod, som ble brukt i Snorre Sturlasons Ynglingesaga. Svitjod var et navn på et rike i Sverige.
Gardarike, eller Rus, hadde gode forbindelser til Norge i middelalderen. Blant annet samarbeidet kong Olav Haraldsson med storfyrsten Jaroslav I, og kong Harald Hardråde ble gift med Jaroslavs datter, Ellisiv av Kyiv.


== Referanser ==
Kamphaeng Phet (provins)

Kamphaeng Phet (กำแพงเพชร) er en provins i det nordvestlige Thailand, langs elven Mae Nam Ping 70 km nedenfor grensen til Chiang Mai. Provinsen grenser til provinsene Tak, Chiang Mai, Sukhothai, Phitsanulok, Phichit, og Nakhon Sawan. 
Arealet er 8 607,5 km², mens befolkningen anslås (2005) til 912 500 innbyggere. Provinshovedstaden heter også Kamphaeng Phet.
Provinsen ligger i fjellkjeden Tanen Taunggyi, som litt lengre vest går over i Myanmar. 


== Administrativ inndeling ==

Provinsen består av elleve distrikter (amphoe), som igjen er inndelt i 78 underdistrikter eller lokalkommuner (tambon) og 823 landsbyer (muban). De elleve kommunene er:
(Mueang) Kamphaeng Phet
Sai Ngam
Khlong Lan
Khanu Woralaksaburi
Khlong Khlung
Phran Kratai
Lan Krabue
Sai Thong Watthana
Pang Sila Thong
Bueng Samakkhi
Kosamphi Nakhon


== Referanser ==


== Eksterne lenker ==
Offisielt nettsted 
(en) Kamphaeng Phet Province – kategori av bilder, video eller lyd på Commons
Buriram (provins)

Buriram (บุรีรัมย์) er en provins i det nordøstlige Thailand (kalt Isan-området). Befolkningen anslås (2005) til 1 613 000, som gjør den til landets tiende mest folkerike provins. Arealet er 10 322,9 km². 
Provinshovedstaden heter også Buriram.
Buriram hadde bosetting helt fra det var del av Khmer-riket, og har mange ruiner som vitner om den tid. Den største av dem er på en utdødd vulkan, og er beskyttet i historieparken Phanom Rung.


== Administrativ inndeling ==

Provinsen har 23 distrikter (amphoe), 189 underdistrikter (tambon), og i alt 2 212 landsbyer (muban) utenom byene. De 23 distriktene er:
(Mueang) Buriram
Khu Mueang
Krasang
Nang Rong
Nong Ki
Lahan Sai
Prakhon Chai
Ban Kruat
Phutthaisong
Lam Plai Mat
Satuek
Pakham
Na Pho
Nong Hong
Phlapphla Chai
Huai Rat
Non Suwan
Chamni
Ban Mai Chaiyaphot
Non Din Daeng
Ban Dan
Khaen Dong
Chaloem Phra Kiat


== Referanser ==


== Eksterne lenker ==
Offisielt nettsted 
(en) Buriram Province – kategori av bilder, video eller lyd på Commons
Yasothon (provins)

Yasothon (ยโสธร) er en provins i det nordøstlige Thailand (kalt Isan-området). Befolkningen anslås (2005) til 543 800.
Provinshovedstaden heter også Yasothon.
Provinsen ble opprettet den 1. mars 1972, da den ble utskilt fra provinsen Ubon Ratchathani.


== Eksterne lenker ==
Offisielt nettsted 
(en) Yasothon Province – kategori av bilder, video eller lyd på Commons
Vanilje

Vanilje er en smakstilsetning som fremstilles av vaniljeorkidéer. Vaniljeslekten omfatter rundt 50 arter, men bare Vanilla planifolia produserer «ekte» vanilje. Planten tilhører marihåndfamilien og er en orkide. Den er hjemmehørende i Papantla i Mexico, hvor den ble dyrka av totonakerne, men dyrkes nå over store deler av verdens tropiske strøk. Andre arter som benyttes er for eksempel Vanilla pompona og Vanilla tahitiensis. Madagaskar produserer i dag mesteparten av verdens vanilje.
Vanilje brukes ofte i desserter, som crème brûlée, vaniljepudding, panna cotta, eller vaniljeis.


== Eksterne lenker ==
History, Classification and Lifecycle of Vanilla planifolia (engelsk)
Electronic Plant Information Centre fra Royal Botanic Gardens, Kew (engelsk)
Spices fra UCLA History & Special Collections (engelsk)
Hilla Limann

Hilla Limann (født Hilla Babini 12. desember 1934, død 23. januar 1998) var president i Ghana fra 24. september 1979 til 31. desember 1981.
Limann ble født i en fattig familie i det nordlige Ghana. Han klarte å få en god utdannelse, og startet en akademisk karriere. Etterhvert fikk han en stilling i diplomatiet og ble Ghanas ambassadør til Sveits. 
I juni 1979 ledet Jerry Rawlings et statskupp i Ghana, og innsatte seg selv som president. I september samme år trådte han tilbake, og Limann ble valgt til president som kandidat for People's National Party. I sin økonomiske politikk var han moderat, og han støttet demokratiske verdier og pan-afrikanisme.31. desember 1981 ledet Rawlings et nytt statskupp, og etter å ha avsatt Limann ble han selv igjen president. Limann fortsatte å bo i Ghana, og i 1992 stilte han til valg mot Rawlings, men tapte. 


== Referanser ==
Charles Noble Arden-Clarke

Charles Noble Arden-Clarke (født 1898 i Bournemouth, død 1962) var en britisk koloniadministrator. 
Arden-Clarke ble utdannet ved Rossall School. I 1917 gikk han inn i Machine Gun Corps, en ny avdeling som kjempet på vestfronten. Han gjorde deretter militær tjeneste andre steder fram til 1920, da han gikk inn i Colonial Administrative Service. 
Han var kommisjonær i Bechuanaland (dagens Botswana) fra 1937 til 1942. Fra 1949 til 1957 var han den siste guvernøren for Gullkysten, og han fortsatte der som første generalguvernør i Ghana fram til 24. juni 1957 da han fikk avløsning.
I 1946 ble han adlet. 


== Referanser ==